Ena siga vakarauwai ena macawa sa oti (07/07/07), au toboka kina e dua na ‘taxi’ donuya na Downtown Boulevard ena noda koroturaga levu e Suva. Sobu mai e dua na goneyalewa, ka keirau vodo sara yani kei na tavalequ. Talanoa sara mai o turaga ka draiva ni se qai lesu sara ga mai ena loma ni keba mai Delai Nabua ena mataka o ya ena nona lai kauti koya mai na goneyalewa e se qai sobu. Eratou a tarovi koya ena matamata o iratou na yadra ka ratou kerei koya me gole i loma me lai kau mai e dua na pasidia- sai koya na goneyalewa oqo. A mateni beka tu ena bogi o la na goneyalewa ka rairai kau cake sara beka ena nodra bure na cauravou, mera lai vakayaco lomadra kina na sotia. O koya na draiva e sotia vakacegu ka sa kena turaga, ka kaya vei au ni i tovo vaka oqo e sega ni dau bau yaco tu e liu ena nodra dau rokova na i tikotiko ni mataivalu kei Viti (RFMF). Sa da sarava tu qo na kena toso cake tiko ga na nodra vakasisila o ira oqo.
Noqu i tautau walega vei kemudou na tiko mai loma qo- ‘Na Kalou ena sega ni vakalialiai se vakaisini’. Eda na tamusuka ga na ka eda tea ena kena gauna donu. Dou kaya ni dou lolo tiko ka masu qai ia tiko na lasu, lasu tiko boy! lasu tiko vei iko! ha! Ni dau veikuitataki na Kalou, yame i tuba yava i macawa- teke na ose!!!
fij_Latn fij_Latn